
Стратегия за привличане на заинтересованите страни	2
Отказ от отговорност
Съфинансиран от Европейския съюз. Изразените възгледи и мнения са само на автора(ите) и не отразяват непременно тези на Европейския съюз или CINEA. Нито Европейският съюз, нито финансиращият орган могат да носят отговорност за тях.



Резюме
Настоящият документ е подготвен в рамките на проект LIFE22-IPC-BG-LIFE-SIP CLIMA-SUMP „Стратегически интегриран проект за изпълнение на Планиране на устойчива градска мобилност (ПУГМ) за преход към климатично неутрално и устойчиво общество“, съфинансиран от Програмата LIFE на Европейския съюз. Проектът цели създаването на административни, организационни, технически и финансови условия за пълното изпълнение на ПУГМ в шест български общини, което ще допринесе за тяхната трансформация в климатично неутрално и устойчиво общество.
Настоящият документ е изготвен в рамките на Работен пакет 4. Привличане на заинтересовани страни, Задача 4.3.
Целта на Стратегията за привличане на заинтересовани страни е да създаде рамка и да предостави ясни указания за изпълнението на дейностите за повишаване на осведомеността и ангажиране на заинтересованите страни в изпълнението на Стратегическия интегриран проект (SIP). Стратегията осигурява планиран и структуриран подход към действията за привличане на заинтересованите страни, като гарантира, че всички ключови заинтересовани страни по проекта ще бъдат включени. Стратегията служи като ръководен документ за шестте общини бенефициенти при разработването на техните собствени Комуникационни планове за проекта.
Осведомеността и участието на заинтересованите страни е от решаващо значение за проекта. Затова тяхното привличане е основен компонент на проекта, а ефективното изпълнение на свързаните с това дейности ще осигури качественото прилагане на демонстрационните проекти и ще допринесе за пълното изпълнение на ПУГМ в шестте общини, оказвайки пряко въздействие върху успеха на проекта.
Разработването на Стратегията има за цел:
· да повиши осведомеността и да създаде добре информирано и мотивирано население, което да бъде партньор на местните администрации за устойчива градска мобилност;
· да увеличи осведомеността и знанията на общините в България по въпроси, свързани с устойчива градска мобилност и климат, и да насърчи репликацията на резултатите от проекта в други български общини;
· да допринесе за пълното изпълнение на ПМС.
Стратегията за привличане на заинтересованите страни на LIFE22-IPC-BG-LIFE-SIP CLIMA-SUMP е разработена, като са взети предвид интересите и нивото на влияние на ключовите заинтересовани страни, които са идентифицирани чрез задълбочен анализ на заинтересованите страни, извършен от екипите на проекта:

· Местни заинтересовани страни в шестте общини – жители, бизнеси, консултативни съвети, общински транспортни компании, частни доставчици на транспортни услуги;
· Национални заинтересовани страни – централни правителствени министерства, които се занимават с транспорт и климат, и национален индустриален клъстер за устойчива мобилност;
· Общините в страната.
Стратегията е разделена на шест раздела, обхващащи: 
1. Въведение, което накратко представя проекта LIFE22-IPC-BG-LIFE-SIP CLIMA-SUMP и целта на настоящия документ. 
2. Описание на заинтересованите страни по проекта, техните интереси и основания за включване в проекта. 
3. Представяне на принципите, общия подход към действията за повишаване на осведомеността и включване на заинтересованите страни в изпълнението на проекта, както и факторите за успех и рисковете. 
4. Методите за комуникация и описание на комуникационните формати, които ще се използват за достигане до конкретни заинтересовани страни и целеви групи.   
5. План за привличане на заинтересованите страни, който включва дейностите, които ще се изпълняват в периода на проекта, времето за тяхното изпълнение и заинтересованите страни, които ще бъдат обхванати от всяка дейност. 
6. Процеса на мониторинг и оценка на Стратегията и ключовите показатели за изпълнение, които ще се следят по време на изпълнението на проекта, за да се проследи напредъкът и въздействието на различните дейности за привличане на заинтересованите страни.

[bookmark: _Hlk210399918]LIFE22-IPC-BG-LIFE-SIP CLIMA-SUMP е 6.5-годишен стратегически интегриран проект за подпомагане на местните власти в създаването на административни, организационни, технически и финансови условия за пълното изпълнение на Плановете на устойчива градска мобилност (ПУГМ), допринасяйки за трансформацията им в климатично неутрално и устойчиво общество.
Проектът се изпълнява от осем български партньори:
· Столична община София
· [image: ]Община Бургас
· Община Русе
· Община Стара Загора
· Община Велико Търново
· Община Монтана
· Клуб "Икономика 2000"
· Национално сдружение на общините в Република България.
Проектът обхваща територията на шестте общини бенефициенти с население от около 2 милиона души или почти 30% от населението на страната.
Специфичните цели на проекта са:
· Намаляване на емисиите на парникови газове в шестте общини в резултат на изпълнението на мерките от ПУГМ
· Изграждане на устойчива капацитет в администрациите на шестте общини за:
· обмисляне на мерките в ПУГМ в контекста на климатично неутралното развитие, оценявайки тяхното въздействие върху намаляването на парниковите газове и осигуряване на синергия с други екологични политики;
· оценка на мерките в ПУГМ, както и в други общински планове, водещи до климатично неутрално развитие и провеждане на цялостно наблюдение и контрол, осигуряващи изпълнението на ПУГМ;
· мобилизиране и използване на различни източници на финансиране за изпълнение на допълнителни действия в ПУГМ.
· Повишаване на осведомеността и създаване на добре информирано и мотивирано население да бъде партньор на местните администрации за устойчива градска мобилност;
· Увеличаване на осведомеността и знанията на общините в България по въпроси, свързани с устойчива градска мобилност и климат, както и насърчаване на репликацията на резултатите от проекта в други български общини;
· Комуникация и ангажиране на заинтересовани страни в подкрепа на изпълнението на ПУГМ.
Проектът следва интегриран подход, който разглежда съществуващите предизвикателства, пропуски и бариери в тяхната цялост и работи за осигуряване на дългосрочна устойчивост на действията и резултатите от проекта.
Работната програма се състои от 14 Работни пакета, обхващащи групи действия за:
· Осигуряване на необходимия административен и технически капацитет в партньорските общини
· Изпълнение на избрани мерки от ПУГМ във всяка от шестте общини
· Привличане на финансови ресурси за изпълнение на допълващите мерки в ПУГМ
· Ангажиране и координация със заинтересованите страни по проекта
Проектът ще бъде изпълняван в три фази:
Фаза 1: януари 2024 – юни 2025 (18 месеца)
Фаза 2: юли 2025 – декември 2027 (30 месеца)
Фаза 3: януари 2028 – юни 2030 (30 месеца)
[bookmark: _Toc195170927]Цел и структура на Стратегията за привличане на заинтересовани страни
Целта на Стратегията за привличане на заинтересовани страни е да установи рамка и да предостави практически указания за изпълнението на дейностите по Стратегическия интегриран проект, които ще повишат осведомеността и ще ангажират заинтересованите страни в изпълнението на проекта.
Стратегията предлага планиран и структуриран подход към действията за привличане на заинтересованите страни, който гарантира, че всички основни заинтересовани страни са включени. Привличането им е задача, при която се очаква сътрудничество от всички партньори по проекта, и следователно изисква редовна координация между тях. Поради това тази Стратегия служи като ръководен документ за шестте общини при разработването на техните собствени Комуникационни планове за проекта.
Стратегията за привличане на заинтересованите страни е структурирана в следните раздели:
1. Въведение - настоящият раздел
2. Заинтересовани страни - описание на идентифицираните ключови заинтересовани страни.
3. Принципи и общ подход - представяне на принципите и общия подход при разработване на Стратегията, както и факторите за успех и рисковете.
4. Методи и формати за комуникация - описание на форматите, които ще се прилагат за достигане на специфични групи заинтересовани страни чрез комбинация от комуникационни методи.
5. План за привличане на заинтересованите страни - представяне на дейностите за включване на заинтересованите страни в проекта, периода за тяхното изпълнение и заинтересованите страни, които ще бъдат обхванати от всяка дейност.
6. Мониторинг и оценка - очертаване на процеса на мониторинг и ключовите показатели за изпълнение, които ще се следят по време на изпълнението на проекта, за да се проследи напредъкът и въздействието на различните дейности за привличане и участие на заинтересованите страни.

В процеса на подготовка на проектното предложение е извършен задълбочен анализ на заинтересованите страни и са идентифицирани основни заинтересовани страни, разделени в три групи в зависимост от техните интереси и влияние върху проекта. Като се имат предвид тези различия, е планиран набор от подходи и действия за ангажиране на заинтересованите страни, които в своята съвкупност осигуряват синергия на действията и увеличават въздействието по отношение на осведоменост, промяна на поведението и репликация на резултатите от проекта.
След старта на проекта проектният екип прегледа и валидира изготвения анализ на заинтересованите страни.

Местните заинтересовани страни са пряко засегнати от резултатите на проекта и ще бъдат положително повлияни от подобреното качество на въздуха, постигнато в резултат на действията по проекта. Като потребители на различни видове транспортни средства, те могат да повлияят на постигането на целите на проекта. Тяхното участие ще увеличи осведомеността, ще осигури техния принос и експертиза, ще изгражда усещане за собственост по отношение на изпълнението на мерки за устойчива градска мобилност и ще създаде предпоставки за устойчивост на резултатите от проекта и използването на транспортната инфраструктура, изградена в изпълнение на ПУГМ.
Местните заинтересовани страни включват следните подгрупи:
· Жители
Те използват ежедневно различни видове транспорт и транспортната инфраструктура, изградена от общините. Хората в тази група имат различни интереси и предпочитания относно мобилността си, основани на демографски, социални и икономически характеристики, както и екологични съображения, което определя необходимостта от работа с тях, за да се увеличи осведомеността им относно проекта и използването на устойчиви транспортни модели, както и да се консултират по въпроси, свързани с някои дейности по проекта.
· Местни бизнеси
Интересите на бизнеса се определят от изискванията на новото климатично законодателство, както и от техния интерес към съществуването на благоприятна физическа среда и условия за успешното развитие на техния бизнес. Бизнесите също са потенциални инвеститори и партньори на общините в стремежа им да изградят умни градове. Привличането на местния бизнес в проекта има за цел да ги консултира относно техните предпочитания и притеснения, да използва тяхната експертиза и да ги насърчи да интегрират климатични съображения в решенията си за частни инвестиции и да използват транспорт с ниски емисии.
· Местни консултативни съвети
Те са консултативни органи към кмета или общинския съвет в общините и включват представители на НПО, бизнеси и други местни заинтересовани страни. Ролята им е да подкрепят местните власти чрез становища и препоръки в планирането и изпълнението на общински политики и планиращи документи в различни сектори, включително по отношение на целевите планове. Включването им в проекта ще осигури входни данни и сътрудничество с местни НПО и бизнес организации. Интересите на НПО обикновено са свързани с подобряване на състоянието на околната среда и екосистемите. Очаква се тяхното отношение към проекта да бъде много положително, тъй като резултатите от проекта ще допринесат за намаляване на вредните емисии и подобряване на качеството на околната среда.
· Общински транспортни компании
Общинските транспортни оператори са общински компании и предприятия, притежавани от общините, отговорни за развитието на обществения транспорт и паркирането. Те разработват анализи за развитието на екологичните и оперативните аспекти на обществения транспорт; въвеждане и експлоатация на интелигентни транспортни системи и са отговорни за организацията, управлението и осигуряването на транспортни услуги. Това са:
· Софийска община: „София Автотранспорт“ ЕАД, „София Електрически транспорт“ ЕАД
· Община Бургас: „БургасБус“ ЕООД, Община Бургас – „Транспорт“
· Община Русе: „Общински транспорт Русе“ ЕАД
· Община Стара Загора: „Тролейбусен и автобусен транспорт“ ЕООД, Общинско предприятие „Паркинги и репатриране“
· Община Велико Търново: „Управление на трафика, паркинги и гаражи“ ЕООД
· Община Монтана: Общинско предприятие „Градска мобилност – Монтана“
Освен това, общинското предприятие „Софияплан“ ще бъде включено в проекта. Това предприятие събира и анализира данни за различни аспекти на градската среда и развитието на общината и предлага политики на общинското ръководство. Ангажирането на „Софияплан“ като заинтересована страна ще донесе добавена стойност на проекта чрез използване на специализираната му експертиза и ще осигури пространствена, времева и оперативна координация и интеграция на различни политики и планиращи документи в контекста на постигане на климатична неутралност в община София.

· Частни доставчици на транспортни услуги
Компаниите, предоставящи транспортни услуги (таксиметрови услуги, наем на електрически скутери, куриерски услуги, доставки на дома и др.), оперират в шестте общини. Тяхното участие в проекта ще увеличи осведомеността им и ще допринесе за синергията на действията на всички местни актьори за изпълнението на ПМС.
[bookmark: _Toc195170930]Заинтересовани страни на национално ниво
Втората група включва национални институции с интерес към резултатите от проекта. Тяхното участие е ключово от гледна точка на мобилизацията на финансови ресурси за пълното изпълнение на ПУГМ и популяризиране на добрите практики, приложени в проекта.
· Министерство на околната среда и водите (МОСВ)
МОСВ изпълнява общата държавна политика за смекчаване на климатичните промени и е отговорно за отчетността по задълженията на страната съгласно европейското законодателство и международните конвенции. Министерството подготвя, приема и координира изпълнението на стратегически документи в тази област, включително Националния план за действие по климатичните промени и Националната стратегия и план за действие за адаптация към климатичните промени на Република България. Тъй като общините имат съществена роля в изпълнението на националните политики и стратегически документи в областта на климата, МОСВ има сериозен интерес от успешното изпълнение на действията на общините, свързани с климата.
Участието на МОСВ е определено и от факта, че то е управляващ орган на Програма „Околна среда“ 2021-2027, чрез която ще бъдат финансирани допълващите мерки от ПУГМ на шестте общини.
· Министерство на регионалното развитие и благоустройството (МРРБ)
МРРБ изпълнява държавната политика за регионално развитие с цел балансирано и устойчиво интегрирано развитие на регионите и общините, включително планиране, програмиране, управление, осигуряване на ресурси, мониторинг, контрол и оценка на изпълнението на системата от документи за стратегическо планиране на пространственото развитие на национално, регионално и общинско ниво. МРРБ има сериозен интерес от успешното изпълнение на действията на общините за постигане на устойчива градска мобилност, тъй като общините носят отговорности и играят активна роля в изпълнението на общата държавна политика в тази област. Участието на МРРБ се обуславя и от факта, че то е управляващ орган на Програмата за регионално развитие 2021-2027, чрез която ще бъдат финансирани допълващи мерки от ПУГМ на шестте общини.
· Министерство на иновациите и растежа (МИР)
МИР изпълнява държавната политика в областта на иновациите, технологичното и икономическото развитие и растежа на Република България. Министерството е отговорно за изпълнението на Националния план за възстановяване и развитие, а неговото участие ще бъде важно от гледна точка на възможности както за безвъзмездно финансиране на общински проекти, така и за финансиране чрез споделени финансови инструменти и привличане на частни партньори в изпълнението на ПМС.
· Финансиращи институции
Финанисращите институции подпомагат общините с финансиране на екологични проекти и дейности и ще бъдат важен източник на осигуряване на финансови ресурси за пълното изпълнение на ПУГМ на общините бенефициенти. Техният принос ще осигури конкретни данни относно възможностите и условията за финансиране на допълнителни мерки в ПМС извън мерките, финансирани от фондове на ЕС, както и координация на различните източници на финансиране за изпълнението на целевите планове.
· Индустриален клъстер за електрически превозни средства (EVIC)
EVIC е първата национална индустриална асоциация за електрическа мобилност в България. Повечето от специфичните цели на EVIC съвпадат с някои от целите на проекта, например развитие на сектора за електрическа мобилност в България; създаване на модели на общностни проекти с български общини и сътрудничество с всички администрации за въвеждането на правила, норми и стандарти в сектора; прилагане на модели за масов обществен транспорт с електрически автобуси; индустриални инвестиционни проекти за технологично обновление и прилагане на иновации за намаляване на енергийната интензивност на транспортни схеми; и др. Участието на EVIC ще бъде полезно както за проекта, така и за организацията, тъй като редица мерки, които ще бъдат финансирани чрез проекта, и много от допълващите мерки, са пряко или непряко свързани с изпълнението и развитието на електрически транспорт в шестте общини.
[bookmark: _Toc195170931]Общините в България
Замърсяването на въздуха остава сериозен екологичен проблем в българските общини и в повечето от тях транспортът е основният източник на замърсяване. Общините вече осъзнават важността на предприемането на инвестиционни мерки в транспортния сектор и насърчаването на устойчива градска мобилност сред жителите. Въпреки това, капацитетът в тази област все още е много ограничен и само няколко общини са приели планове за устойчива мобилност. От друга страна, за да получат външно финансиране за подкрепа на мерки за преминаване към транспортни режими с ниски емисии, те трябва да имат капацитет да планират и изпълняват такива мерки. Затова те имат интерес към проекта и тяхното участие ще бъде полезно за тях, тъй като проектът ще разшири базата от знания и ще допринесе за укрепването на организационния и технически капацитет на общините за постигане на устойчива градска мобилност.

При изпълнението на действията за привличане на заинтересованите страни, проектният екип ще се ръководи от следните принципи:
· Ангажирането на заинтересованите страни изисква различни подходи за различни цели или заинтересовани страни.
· Осигуряване на заинтересованите страни ясна, релевантна и навременна информация за дейностите в проекта и напредъка при изпълнението му.
· Прозрачни и лесно разбираеми комуникации.
· Консултирането започва в ранен етап от проекта, за да се откроят основните проблеми и заинтересованите страни да имат възможност да допринесат за решенията, които ги засягат.
· Отчитане на факта, че различните целеви групи често имат различни перспективи и капацитет в областта на градската мобилност.
· Осигуряване на навременна обратна връзка на заинтересованите страни и признание за техните усилия и участие.
· Документиране на реализираните дейности.

Разработването на Стратегията за привличане на заинтересованите страни се базира на четирите основни нива на привличане и участие:  
· Информиране на заинтересованите страни 
· Консултиране със заинтересованите страни
· Включване на заинтересованите страни
· Сътрудничество със заинтересованите страни 


	Информиране
	Това е най-базовото ниво на ангажираност, при което комуникацията и потокът на информация са еднопосочни. Важно е да се предоставя релевантна и актуална информация, съобразена с нуждите на заинтересованите страни, за да се повиши осведомеността и разбирането на темите, възможностите и потенциалните решения. На това ниво заинтересованите страни нямат пряко влияние върху проекта.

	Консултиране
	Това включва търсене на отзиви, мнения и предложения от заинтересованите страни. То надминава само информирането и предоставя възможност на заинтересованите страни да изразят своите възприятия. Чрез консултиране заинтересованите страни могат да предоставят мнения. Консултирането се осъществява чрез двупосочна комуникация, което изисква да се използват подходящи канали за комуникация. На това ниво заинтересованите страни имат умерено влияние върху проекта.

	Включване
	Това води ангажираността на следващо ниво, като активно включва заинтересованите страни в процеса на вземане на решения. Комуникацията на това ниво е двупосочна и заинтересованите страни се разглеждат като партньори, а не само като получатели на информация, като им се дава възможност да предоставят знания, опит и перспективи, които могат значително да подобрят резултатите от проекта. 

	Сътрудничество
	Това е най-високото ниво на ангажираност на заинтересованите страни. Процесът на сътрудничество включва заинтересовани страни с високи нива на интерес, ангажираност и влияние върху проекта. На този етап заинтересованите страни са активни партньори и тяхното мнение се взема под внимание наравно с другите фактори. Това означава, че те могат да участват в оформянето на някои решения и да споделят усещане за принадлежност към проектните резултати. 



. 

Въз основа на дефинираните нива на ангажираност и на интересите, влиянието и капацитета на заинтересованите страни, са определени подходящите формати за привличане на заинтересованите страни. Изборът на конкретни формати в рамките на едно ниво на привличане се определя от целта на интервенцията и от характеристиките на съответната целева група (размер, капацитет и др.). Фигура 2 предоставя различни формати, които ще се използват при четирите нива на привличане на заинтересованите страни. 
[bookmark: _Hlk195109344]Фигура 2. Нива и формати на привличане на заинтересованите страни

Възлагането на едно ниво на привличане на дадена заинтересована страна не означава, че заинтересованата страна не може да бъде ангажирана на други нива. 
Националните заинтересовани страни например са с висок интерес към и високо влияние върху проекта и попадат в ниво „сътрудничество“, но форматите на сътрудничество винаги включват информиране и консултиране. 
Местните заинтересовани страни пък са нехомогенна група от под-групи с различни интереси, ниво на влияние и капацитет, и тяхното привличане се съобразява с характеристиките на конкретните целеви групи. Целевите групи с по-слаб интерес, но с по-висока степен на влияние върху проекта освен че ще бъдат информирани, е необходимо да бъдат привличани чрез използване на формати за включване в ранен етап от проекта. Форми на сътрудничество ще се прилагат за целеви групи с висок интерес и влияние върху проекта (напр. общински транспортни фирми). От друга страна, ключов фактор за нивото на ангажираност са текущите познания и капацитет, затова дейностите по привличане на местните заинтересовани страни са избрани така, че те да бъдат ангажирани на различни нива в различните етапи на проекта.

Основната цел на действията за привличане на заинтересованите страни е да се повиши тяхната способност и степен на участие в цялостното изпълнение на ПУГМ на общините бенефициенти. Това зависи от редица елементи, които са необходими за постигането на тази цел. По-специално, следните фактори се считат за основни фактори за успех:
· Определяне на ясни отговорности и дейности при работата с заинтересовани страни.
· Осигуряване на необходимия финансов и експертен капацитет за изпълнение на различните дейности.
· Използване на разнообразни методи и формати за достигане и мотивиране на заинтересованите страни.
· Осигуряване на холистичен подход и цялостна вътрешна координация сред партньорите по отношение на дизайна, логистиката и изпълнението на дейностите.
· Постоянно събиране на обратна връзка от целевите групи за проследяване на ефективността на интервенциите и допълнителните нужди.
Идентифицираният риск, свързан с изпълнението на Стратегията за привличане на заинтересованите страни, е слабата мотивация на някои целеви групи да участват и конкуриращите се интереси сред групи от местни заинтересовани страни по отношение на транспортните средства. Това често е резултат от недостатъчна осведоменост и комуникация, липса на капацитет или желание за сътрудничество. Извършеният начален анализ на риска показва, че вероятността за възникване на този риск е ниска. Въпреки това, Стратегията включва инклузивни процеси и изграждане на редовни и достъпни канали за комуникация със заинтересованите страни за повишаване на тяхната осведоменост, промотиране на проектни действия и резултати и адресиране на техните нужди и притеснения, което е ключов фактор за стимулиране на смислено участие. За да се избегне възникването на рискове, свързани с недостатъчно участие, Стратегията включва различни мерки за предотвратяване, а именно:
· Признаване на експертизата, приноса и коментарите на заинтересованите страни чрез провеждане на консултации, анкети, обществени обсъждания и други, за да се създаде усещане за собственост.
· Извършване на корекции и предприемане на допълнителни действия в шестте общини в случай на отчетено слабо участие на местните общности.
· Институционализиране на участието на национални заинтересовани страни в проекта чрез функционирането на Координационна група.
· Използване на разнообразни комуникационни канали за популяризиране на продуктите и резултатите от проекта сред общините в страната.

Привличането на заинтересованите страни е основен компонент на проекта.
Стратегията за привличане на заинтересованите страни използва комбинация от устни, писмени, визуални и слухови методи на комуникация.
Основните комуникационни формати са внимателно избрани въз основа на конкретните цели на съобщенията, които трябва да се предадат, и необходимото ниво на участие в различните фази на проекта. Дейностите се извършват на два нива:
· дейности, насочени към всички заинтересовани страни,
· дейности за специфични групи заинтересовани страни.
Комуникационните инструменти са адаптирани към:
· спецификата на различните нива на комуникация;
· характеристиките на целевата група, получател на съобщението, като например размер и подходящи комуникационни канали за достигане до нея;
· когато се комуникират съобщения, които засягат различни целеви групи, ще се използва комбинация от комуникационни формати, за да се осигури ефективността на комуникацията както по отношение на дейностите, така и на каналите.

Фигура 3. Инструменти за привличане на заинтересованите страни 

Специфичните интернет канали включват:
· Уебсайтове на партньорите по проекта:
www.sofia.bg
www.burgas.bg
www.obshtinaruse.bg
www.starazagora.bg
www.veliko-tarnovo.bg
www.montana.bg
www.club2000.org
www.namrb.org
Уебсайтовете на шестте бенефициентни общини ще бъдат основният инструмент за достигане до всички заинтересованите страни и предоставяне на информация за проекта, включително целите му, методологиите и действията, мерките в ПУГМ, които ще бъдат изпълнявани в рамките на проекта, и други. Новини за минали и текущи събития, известия за предстоящи събития, видеоклипове, информационни и други подходящи материали, комбинирани с илюстрации и снимки, ще бъдат публикувани през целия период на проекта.
· Уебстраница на сайта на всеки партньор по проекта с обща информация за проекта.
· Страница на проекта в социални мрежи (Facebook).

· Информационни материали и промоционални продукти
Ще бъдат произведени информационни материали (плакати, флаери и прессъобщения). Плакатите ще бъдат поставени на автобусни спирки и други видими публични места; флаерите ще бъдат разпространени на събития; прессъобщения ще бъдат произведени и публикувани в печатни и интернет медии.
Промоционалните продукти ще бъдат плакати, флаери, прессъобщения, бандани, многоразови бутилки за вода, тениски, еко-бележници, еко-химикалки, флаш памети, папки. Те ще бъдат разпространявани по време на информационни кампании, фокус-групи, срещи и други публични събития, организирани в рамките на проекта.
Целеви заинтересовани страни: Всички заинтересовани страни
· Методически документи
Проектният екип ще разработи, широко ще разпространи и ще насърчи използването на документи за планиране и изпълнение на мерки за устойчива мобилност/разработване на ПМС в българските общини, включително:
· Каталог на мерки за устойчива градска мобилност
· Брошура за устойчива градска мобилност в малки общини
· Софтурен модел за изчисляване на емисии на парникови газове и компенсиране на въглеродни емисии и ръководство за неговото използване
· Добри европейски практики за устойчива градска мобилност
Освен това, методологиите и другите документи, разработени в рамките на проекта за шестте общини бенефициентни, ще бъдат ценни ресурси, които останалите общини биха могли да ползват, и те ще бъдат разпространени сред тях.
Целеви заинтересовани страни: Общините в страната

Анкетите ще се използват за събиране на качествена информация от две групи заинтересовани страни – местни заинтересовани страни и общините в България. В зависимост от конкретните целеви групи, ще се използват различни формати на анкети, които са описани по-долу.
На местно ниво ще бъдат анкетирани две целеви групи – жителите и бизнеса в общините. Анкетите ще бъдат проведени рано в Първа фаза и към края на Трета фаза на територията на всяка от шестте общини чрез социологически методи. Този метод на включване на заинтересованите страни ще бъде използван за събиране на качествена информация от местните заинтересовани страни относно техните мнения, притеснения и препоръки, които ще подпомогнат информираното вземане на решения по време на изпълнението на проекта. Възприемането на техните възприятия ще минимизира рисковете, свързани с публичната подкрепа и ще създаде предпоставки за насърчаване на промяна в поведението към използване на екологични транспортни средства.
На национално ниво ще бъде проведена анкета сред общините в страната.
· Социологически проучвания на населението в партньорските общини
Ще бъдат проведени две представителни социологически проучвания на населението – една в началото на Първа фаза и втората към края на Трета фаза, основани на количествена извадка от населението. Проучванията ще се проведат чрез стандартизирани интервюта лице в лице (метод PAPI), използвайки въпросници. Този подход ще предостави статистически значима информация и сравнимост на резултатите за начално ниво (първо проучване) и постигнато ниво (второ проучване) на осведоменост, знания и индивидуални практики за използване на устойчиви начини на придвижване. Резултатите ще позволят да се оцени до каква степен комуникационните и ангажиращите действия са постигнали желания ефект за увеличаване на знанията и промяна на навиците.
· Фокус-групи с местни бизнеси в партньорските общини
Фокус-групите са отличен инструмент за провеждане на качествено изследване и задълбочено проучване на нагласите и мненията на хората по даден въпрос. Обикновено фокус-групите включват 10-12 участници и продължават около 90 минути.
Целта на фокус-групите с местния бизнес е да се получат техните мнения относно текущо използвани транспортни средства, приложението на мерки/практики/инициативи за устойчива градска мобилност, включително демонстрационните проекти, които ще бъдат изпълнявани в рамките на проекта, възможности и препятствия за партньорство с общинските администрации за инвестиции в проекти за устойчива градска мобилност. Участниците ще включват представители на индустрията, транспорта, търговията, туризма, социални услуги и други.
Ще бъдат организирани шест фокус-групи в община София и четири фокус-групи във всяка от останалите пет общини.
· Анкета сред общините в страната
Към края на проекта НСОРБ ще проведе електронна анкета сред общините с цел събиране на информация относно нивото на репликация по време на проекта. Анкетата ще се стреми да получи данни, за да се оцени колко общини са приели планове за устойчива градска мобилност или са изпълнили мерки в тази област; кои документи и продукти, произведени в рамките на Проекта, се използват и от колко общини. Данните ще бъдат събирани чрез въпросник по имейл.
[bookmark: _Toc195170940]Консултации
Ще бъдат проведени консултации с местни заинтересовани страни в шестте общини в различни фази на проекта. Чрез консултациите с местните общности ще бъде събрана информация относно техните мнения, които ще подпомогнат информираното вземане на решения по време на изпълнението на проекта. Консултациите ще се проведат чрез присъствени и писмени методи.
Целеви заинтересовани страни: Местни заинтересовани страни - НПО, бизнеси, частни доставчици на транспортни услуги и други.
· Консултации по време на актуализирането на ПУГМ
В процеса на актуализиране на ПУГМ всяка община ще организира консултации с местни заинтересовани страни. Ще се прилагат два формата:
· Кръгли маси – всяка община ще организира две кръгли маси с представители на групи местни заинтересовани страни;
· Писмени консултации – всяка община ще публикува проект за актуализация на ПУГМ на сайта си и ще покани жителите да предоставят коментари и препоръки.
· Консултации относно демонстрационните проекти, които ще бъдат реализирани в 2-ра и 3-та фаза
По време на процеса на подготовка на демонстрационните проекти от ПУГМ, които ще бъдат реализирани в 2-ра и 3-та фаза на проекта, ще се проведат консултации с представители на групи местни заинтересовани страни (бизнес, транспортни оператори, доставчици, граждански организации и други), в зависимост от същността на всеки конкретен проект. Целта на тези консултации е да се използва тяхната експертиза, да се постигне консенсус и да се предотвратят разногласия между възприятията и очакванията на заинтересованите страни.
Консултациите ще се проведат чрез фокус-групи. На настоящия етап са планирани следните фокус-групи:
· 7 фокус-групи в 1-ва фаза по време на подготовката на проектите, които ще бъдат изпълнявани в 2-ра фаза,
· 6 фокус-групи в 2-ра фаза в процеса на подготовка на проектите, които ще бъдат изпълнявани в 3-та фаза.
[bookmark: _Toc195170941]Обучение
Ще бъде проведен семинар на тема „Социален климатичен фонд“ за общински експерти от общините, участващи в Общинската мрежа за устойчива градска мобилност и климат.
Целеви заинтересовани страни: Експерти от общини в страната
[bookmark: _Toc195170942]Информационни кампании
Информационните кампании целят да повишат осведомеността на местните общности и да стимулират тяхното участие в изпълнението на мерки за градска мобилност, насърчавайки поведенчески промени към устойчиви транспортни средства.
Шестте общини ще организират такива кампании ежегодно в периода 16-22 септември по време на Европейската седмица на мобилността. Ще бъдат реализирани различни събития, насочени към популяризиране на проектните действия и повишаване на осведомеността за природата и ползите от устойчивата градска мобилност с основни послания:
· Постигането на устойчива градска мобилност води до подобряване на околната среда чрез намаляване на вредните емисии от транспорта в градския въздух, емисиите на парникови газове и шумовото замърсяване;
· Алтернативни транспортни средства, като колоездене и ходене, носят пряка полза за здравето и са част от превенцията за добро здраве;
· Устойчивата градска мобилност намалява трафика, задръстванията и времето за пътуване и спестява пари от транспортни разходи за потребителите;
· Проектът подкрепя пълното изпълнение на ПУГМ и носи директни ползи за гражданите и бизнеса.
Целеви заинтересовани страни: Местни заинтересовани страни
[bookmark: _Toc195170943]Координационна група
Координационната група е структура на проекта с консултативни функции, създадена за ангажиране на национални заинтересовани страни, институционализирайки тяхното участие в проекта. Тя ще действа през целия проект като координационна единица за мобилизиране на финансиране за допълнителни действия в ПУГМ. КГ ще се събира два пъти годишно с цел обсъждане на напредъка на изпълнението на Проекта и финансовите ресурси за изпълнение на мерките от ПУГМ, които не се финанисрат от Стратегическия интегриран проект.
Целеви заинтересовани страни: МОСВ, МРРБ, МИГ, НДЕФ, Фонд ФЛАГ, EVIC
[bookmark: _Toc195170944]Общинска мрежа за устойчива градска мобилност и климат
Мрежата е ефективен инструмент за участие, тъй като предоставя знания, обмен на добри практики и обсъждане на казуси и проблеми. Целта на Общинската мрежа е да допринесе за укрепване на техническия капацитет на общините в България за постигане на устойчива градска мобилност и да осигури възможности за репликация и трансфер на резултатите от проекта. Мрежата ще служи като механизъм за предаване на знания и експертиза на тази група заинтересовани страни относно планирането, финансирането и изпълнението на мерки и дейности в областта на градската мобилност и климата.
Целеви заинтересовани страни: Експерти от общини в страната




[bookmark: _Toc195170945]План за привличане на заинтересованите страни
[bookmark: _Hlk194917677]Планът представя дейностите за привличане на заинтересованите страни, периода на тяхното изпълнение и заинтересованите страни, които ще бъдат обхванати от всяка дейност.
	Дейност
	Фаза
	Година
	Заинтересовани страни

	Създаване на Общинска мрежа за устойчива градска мобилност и климат
	1
	2025
	Общините в страната

	[bookmark: _Hlk195107505]Провеждане на първоначални анкети на населението и бизнеса в шестте общини
	1
	2024-2025
	Местни заинтересовани страни – жители и бизнеси

	Функциониране на Общинската мрежа за устойчива градска мобилност и климат
	1, 2,3
	2025-2030
	Общините в страната

	Създаване и функциониране на Координационна група за проекта
	1, 2, 3
	2024-2030
	Национални заинтересовани страни: МОСВ, МРРБ, МИР, НДЕФ, Фонд ФЛАГ, EVIC

	Редовна и актуална информация за проекта на уебсайтовете на бенефициентите и в социалните медии 
	1, 2, 3
	2024-2030
	Всички заинтересовани страни

	Производство и разпространение на информационни материали и промоционални продукти
	1, 2, 3
	On-going
	Всички заинтересовани страни

	Провеждане на консултации
· По време на актуализацията на ПУГМ
· По време на подготовка на първия кръг проекти
· По време на подготовка на втория кръг проекти
	
1
1
2
	
2025
2025
2027
	Местните заинтересовани страни

	Разработване и разпространение на:
· Каталог на мерки за устойчива градска мобилност
· Брошура за устойчива градска мобилност в малки общини
· Софтуерен модел за изчисляване на емисиите на парникови газове и компенсации за въглеродни емисии и ръководство за използването му
· Добри европейски практики за устойчива градска мобилност  
	1, 2


	
2025/26

2025/26

2025



2027
	Общините в страната

	Обучение "Социален климатичен фонд"
	2
	2026
	Общини в страната – Общинска мрежа по устойчива мобилност

	Информационни дипляни за промотиране на устойчиво мобилно поведение
	2
	2026
	Местните заинтересовани страни

	[bookmark: _Hlk184682421]Кампании по време на Европейската седмица на мобилността
	2, 3
	всяка година
	Местните заинтересовани страни

	Видеоклипове – 2 на община
	2, 3
	2027, 2029
	Всички заинтересовани страни

	Провеждане на втори анкети на населението в шестте общини 
	3
	2030
	Местни заинтересовани страни – жителите на общините




[bookmark: _Toc195170946]Мониторинг и оценка
Стратегията е динамичен документ, който проектният екип ще преглежда редовно, ще валидира резултатите и ще я коригира при нужда. За тази цел всички действия за ангажиране на заинтересованите страни ще бъдат мониторирани спрямо специфични индикатори. Проектният екип ще проследява напредъка по изпълнението на планираните комуникационни и ангажиращи дейности, за да гарантира постигането на очакваните резултати и ще актуализира Стратегията, ако се появят нужди от допълнителни или коригиращи действия.
Таблица 1. Ключови показатели за изпълнение (KPI)
	Ключов показател за изпълнение
	Край на проекта (брой)

	1.6. B. Хора, засегнати от проекта
· Жители на територията на проекта, чието качество на живот е било позитивно засегнато от подобрено качество на въздуха вследствие на проектните действия 
· Лица, които не са жители, но редовно пребивават на територията на проекта (например служители, студенти) с подобрена способност или знания благодарение на проектни действия
	
909 948

80

	[bookmark: _Hlk194841582]11.1. Уникални посещения на уебсайта
	10 000

	11.2. B. Други инструменти за постигане на целевата аудитория/повишаване на осведомеността
· различни медийни продукта (видеа/предавания/флаери)
	
13

	11.3. B. Извършени анкети за оценка на осведомеността и промяната в поведението относно разглеждания екологичен/климатичен проблем
· анкетирани лица (граждани, потребители, собственици на домакинства и др.)
	13 200



В допълнение към KPI, ще бъдат събирани допълнителни данни – както качествени, така и количествени – за осигуряване на своевременно и качествено изпълнение на планираните дейности. Мониторинговият екип ще дефинира конкретни индикатори за продукти и резултати, представящи комбинация от количествени и качествени показатели.
Получените данни чрез мониторинга ще бъдат разглеждани и оценявани спрямо поставените цели и ще бъдат използвани при актуализирането на Стратегията за привличане на заинтересованите страни (с оглед на дългия срок на изпълнение на проекта) и при коригиране на конкретни дейности при необходимост.
Мониторинговите дейности ще бъдат провеждани и докладвани за всяка дейност и на годишна база. Мониторинговият екип ще подготвя годишни отчети за мониторинга и ще ги представя на ръководителя на проекта за докладване на най-висшия орган за управление на проекта.
В края на проекта, на базата на резултатите от постоянния мониторинг, ще бъде направена оценка на постигнатия ефект от реализираните дейности, включени в Стратегията за привличане на заинтересованите страни и в комуникационните планове на шестте общини.   

